stanford-oval/wikipedia huggingface dataset:
ณิชชาอร จินดาพล
ประวัติ

ณิชชาอร จินดาพล เกิดวันที่ 31 มีนาคม พ.ศ. 2534 เป็นชาวจังหวัดภูเก็ต เริ่มเล่นแบดมินตันเมื่ออายุได้ 8 ปีพร้อมกับพี่สาวจากคำแนะนำของผู้เป็นพ่อ เธอสำเร็จการศึกษาระดับมัธยมปลายจากโรงเรียนสตรีวิทยา 2  และระดับปริญญาตรี คณะบริหารธุรกิจระหว่างประเทศ มหาวิทยาลัยศรีปทุม ในวันที่ 1 เมษายน พ.ศ. 2555 เธอได้เป็นแชมป์การแข่งขันประเภทหญิงเดี่ยวในรายการเวียดนามอินเตอร์เนชันแนลชาเลนจ์ 2012 ณิชชาอรได้รับรางวัลเหรียญเงินจากการแข่งขันแบดมินตันในเอเชียนเกมส์ 2010 ประเภททีมหญิง
เดือนเมษายน พ.ศ. 2555 ณิชชาอรเข้าแข่งขันรายการซิปุตราฮานอยเวียดนามอินเตอร์เนชันแนลชาลเลนจ์ 2012 ในประเภทหญิงเดี่ยว ที่ซึ่งเธอได้เข้าสู่รอบชิงชนะเลิศโดยได้พบกับอะยุมิ มิเนะ จากประเทศญี่ปุ่น จากนั้น ช่วงปลายเดือนเดียวกันนี้ ณิชชาอรเข้าแข่งขันรายการโยเน็กซ์ซันไรส์อินเดียนโอเพน 2012 ซึ่งเธอผ่านรอบแรกได้โดยยีกิต เนสลีฮาน ผู้เป็นนักแบดมินตันจากประเทศตุรกีได้ขอถอนตัว วันที่ 6 ตุลาคม ของปีเดียวกันนี้ ณิชชาอรเข้าแข่งขันรายการเอสซีจีออลไทยแลนด์แชมเปียนชิพ 2555 รอบรองชนะเลิศประเภทหญิงเดี่ยว โดยเป็นฝ่ายชนะทรัพย์สิรี แต้รัตนชัย 2-1 เกม ด้วยคะแนน 21-17,21-23, 21-10  และณิชชาอรได้ตำแหน่งรองแชมป์ โดยเป็นฝ่ายแพ้ต่อรัชนก อินทนนท์ ในรอบชิงชนะเลิศ และในเดือนพฤศจิกายน เธอได้เข้าแข่งขันรายการโยเน็กซ์-ซันไรส์ฮ่องกงโอเพน 2012 ในฐานะมือวางอันดับที่ 35 ของโลก
วันที่ 10 มกราคม พ.ศ. 2556 ณิชชาอรเข้าแข่งขันศึกวิคเตอร์โคเรียโอเพน 2013 ประเภทหญิงเดี่ยว โดยเป็นฝ่ายชนะจูเลียน เชงก์ จากประเทศเยอรมนีที่คะแนน 21-19, 21-8  เดือนเมษายน พ.ศ. 2556 ณิชชาอรเข้าแข่งขันรายการโยเน็กซ์ออสเตรเลียนโอเพน 2013 ในฐานะมือวางอันดับ 4 ของรายการ ที่ซึ่งเธอได้ตำแหน่งรองแชมป์ในประเภทหญิงเดี่ยว และในวันที่ 18 กรกฎาคม ของปีเดียวกันนี้ เธอได้เข้าแข่งขันประเภทหญิงเดี่ยวรายการโยเน็กซ์แคนาดาโอเพน 2013 โดยในรอบนี้ ณิชชาอรเป็นฝ่ายชนะจาง เป่ยเหวิน จากสหรัฐอเมริกา ที่คะแนน 21-14, 15-8 ซึ่งจาง เป่ยเหวิน ได้มีอาการบาดเจ็บและขอถอนตัว ส่วนในวันที่ 19 กรกฎาคม เธอเป็นฝ่ายชนะชาน ซือคา จากฮ่องกง 2-1 เกม ที่คะแนน 21-16, 19-21 และ 21-18  จากนั้น ในวันที่ 21 กรกฎาคม ณิชชาอรเป็นฝ่ายชนะมาริน แคโรลินา จากประเทศสเปน 2-1 เกม ด้วยคะแนน 15-21, 21-10 และ 21-18  ก่อนที่จะเข้าสู่รอบชิงชนะเลิศ และได้เป็นแชมป์รายการนี้ โดยเป็นฝ่ายชนะยิป ปุยยิน จากฮ่องกงที่ 2-0 เกม ด้วยคะแนน 21-18 และ 21-16
วันที่ 29 สิงหาคม พ.ศ. 2556 ในการแข่งขันแบดมินตันชิงชนะเลิศแห่งประเทศไทยประจำปี 2556 ประเภทหญิงเดี่ยว ณิชชาอรสามารถผ่านรอบสองเข้าสู่รอบสามได้โดยไม่ต้องลงแข่งเนื่องด้วยภัทรสุดา ไชยวรรณ ได้ถอนตัวจากรอบดังกล่าวเพราะอาการบาดเจ็บ และในวันที่ 30 สิงหาคม รอบก่อนรองชนะเลิศของรายการเดียวกันนี้ ณิชชาอรเป็นฝ่ายชนะอนาวิกา อินทรวัฒนา 2 เกม ด้วยคะแนน 21-9, 21-11 และเข้าสู่รอบตัดเชือกโดยได้พบกับพรทิพย์ บูรณะประเสริฐสุข
เกียรติประวัติ

พ.ศ. 2561 - ชนะเลิศหญิงเดี่ยว แบดมินตันไทยแลนด์มาสเตอร์ส 2018
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ณิชชาอร จินดาพล
ไพโรจน์ รัตตกุล

| ร้อยตรีไพโรจน์ รัตตกุลป> ช., ป.ม., ต.ภ. |
| --- | --- |


ที่ปรึกษานายกรัฐมนตรีด้านเศรษฐกิจและการท่องเที่ยว
ดำรงตำแหน่ง 24 ตุลาคม พ.ศ. 2549 – 6 กุมภาพันธ์ พ.ศ. 2550
นายกรัฐมนตรี: สุรยุทธ์ จุลานนท์
 
ข้อมูลส่วนบุคคล
เกิด: 12 พฤศจิกายน พ.ศ. 2476 จังหวัดพระนคร ประเทศสยาม
เสียชีวิต: 22 ธันวาคม พ.ศ. 2561 (85 ปี) โรงพยาบาลกรุงเทพ กรุงเทพมหานคร ประเทศไทย
เชื้อชาติ: ไทยเชื้อสายจีน
ศาสนา: พุทธ
คู่สมรส: ประพันธ์ศรี รัตตกุล
บุตร: 4 คน ชาย 2 คน และ หญิง 2 คน

ร้อยตรี ไพโรจน์ รัตตกุล อดีตที่ปรึกษานายกรัฐมนตรีพลเอกสุรยุทธ์ จุลานนท์ (ด้านเศรษฐกิจและการท่องเที่ยว) อดีตนายกสมาคมมวยสากลสมัครเล่นแห่งประเทศไทย อดีตผู้ก่อตั้งและกรรมการผู้จัดการ  บริษัท หาดทิพย์ จำกัด (มหาชน) บริษัท มีเพียงพอ จำกัด และ บริษัท เซ้าเทิร์น ร็อคส์ จำกัด และเป็นน้องชายนายพิชัย รัตตกุล (อดีตประธานรัฐสภา ประธานสภาผู้แทนราษฎร อดีตรองนายกรัฐมนตรี อดีตรัฐมนตรีว่าการกระทรวงการต่างประเทศ และอดีตหัวหน้าพรรคประชาธิปัตย์)
ประวัติ

ไพโรจน์ รัตตกุล เกิดวันอาทิตย์ที่ 12 พฤศจิกายน พ.ศ. 2476 ที่จังหวัดพระนคร ในครอบครัวคนไทยเชื้อสายจีน จบการศึกษาระดับมัธยมจากโรงเรียนอัสสัมชัญ แผนกฝรั่งเศส จากนั้นจึงไปศึกษาต่ออนุปริญญาด้านการเงิน  การธนาคาร จากวิทยาลัยลอนดอนโปลีเทคนิค ที่ประเทศอังกฤษ และศึกษาต่อปริญญาตรีด้านเศรษฐศาสตร์ จากมหาวิทยาลัยบริสตอล ประเทศอังกฤษ หลังจบการศึกษาแล้วได้กลับมารับราชการทหาร ก่อนจะเข้าสู่แวดวงนักธุรกิจ ชีวิตครอบครัว สมรสกับนางประพันธ์ศรี รัตตกุล (บุตรี หลวงรอบรู้กิจ ผู้ร่วมก่อตั้งและกรรมการผู้จัดการคนแรกของธนาคารกรุงเทพ) มีบุตรชาย 2 คน และ บุตรสาว 2 คน โดยบุตรชายคนโต คือ พลตรี พัชร รัตตกุล สมรสกับ หม่อมราชวงศ์ศรีคำรุ้ง ยุคล (ธิดาในหม่อมเจ้าชาตรีเฉลิม ยุคล กับหม่อมกมลา ยุคล ณ อยุธยา)
ถึงแก่อนิจกรรม

ไพโรจน์ รัตตกุล ถึงแก่อนิจกรรม เมื่อวันที่ 22 ธันวาคม พ.ศ. 2561 เวลาประมาณ 23.00 น. ณ โรงพยาบาลกรุงเทพ สิริอายุรวมได้ 86 ปี และได้รับพระราชทานเพลิงศพ เมื่อวันที่ 27 เมษายน พ.ศ. 2562 ณ เมรุวัดธาตุทอง พระอารามหลวง โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานเพลิงศพ และ สมเด็จพระอริยวงศาคตญาณ (อัมพร อมฺพโร) ทรงเป็นประธานในการพระราชทานเพลิงจริง
ตำแหน่งสำคัญ > ประวัติการทำงาน

พ.ศ. 2501 – พ.ศ. 2503 : รับราชการทหารที่กรมข่าวทหารบก กระทรวงกลาโหม
พ.ศ. 2504 – พ.ศ. 2509 	: ผู้จัดการฝ่ายค้นคว้าและวิจัย และผู้จัดการฝ่ายการตลาด บริษัท ลีเวอร์บราเธอร์ (ประเทศไทย) จำกัด
พ.ศ. 2509 – พ.ศ. 2511	: กรรมการผู้จัดการบริษัท ริชาร์ดสัน–เมอร์เรอร์ (ประเทศไทย) จำกัด
พ.ศ. 2512 – พ.ศ. 2514 	: ผู้อำนวยการ  บริษัท แกล๊กโซ (ประเทศไทย) จำกัด
พ.ศ. 2515 – พ.ศ. 2517 	: กรรมการผู้จัดการ  บริษัท อินเตอร์เอเชี่ยนมาร์เก็ตติ้ง จำกัด
พ.ศ. 2516 – พ.ศ. 2518 : กรรมการผู้จัดการ  บริษัท ซี เจ แอล นิรมิตร จำกัด
พ.ศ. 2517 – พ.ศ. 2530 : กรรมการผู้จัดการ  บริษัท หาดทิพย์ จำกัด
พ.ศ. 2523 – พ.ศ. 2525	: ผู้อำนวยการองค์การคลังสินค้า(อคส.) กระทรวงพาณิชย์
พ.ศ. 2526 – พ.ศ. 2529 	: กรรมการผู้จัดการ  บริษัท สายชล มารีน จำกัด
พ.ศ. 2549 – พ.ศ. 2550 : ที่ปรึกษานายกรัฐมนตรี สำนักนายกรัฐมนตรี (พลเอกสุรยุทธ์ จุลานนท์)
พ.ศ. 2531 – พ.ศ. 2561 : กรรมการผู้จัดการ  บริษัท หาดทิพย์ จำกัด (มหาชน)
พ.ศ. 2550 – พ.ศ. 2561 : กรรมการผู้จัดการ บริษัท  มีเพียงพอ  จำกัด
พ.ศ. 2555 – พ.ศ. 2561 : กรรมการผู้จัดการ  บริษัท เซ้าเทิร์น ร็อคส์ จำกัด
ตำแหน่งสำคัญ > กรรมการ/อนุกรรมการ

กรรมการมูลนิธิโรงพยาบาลหาดใหญ่
กรรมการมูลนิธิรพีสงขลา
กรรมการจัดสร้างพระอนุสาวรีย์สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์  มหาวิทยาลัยสงขลานครินทร์
อนุกรรมการป้องกันฝ่ายพลเรือนระดับจังหวัดสงขลา
ตำแหน่งสำคัญ > ที่ปรึกษา

ที่ปรึกษากิตติมศักดิ์สภาอุตสาหกรรมจังหวัดสงขลา
ที่ปรึกษากิตติมศักดิ์สมาคมสมาพันธ์ธุรกิจการท่องเที่ยวจังหวัดสงขลา
ที่ปรึกษากิตติมศักดิ์ สวนสัตว์สงขลา องค์การสวนสัตว์ในพระบรมราชูปถัมภ์
ที่ปรึกษากองทุนคณะทันตแพทยศาสตร์ มหาวิทยาลัยสงขลานครินทร์
ที่ปรึกษากองทุนเฉลิมพระเกียรติ 100 ปี สมเด็จย่า  คณะทันตแพทยศาสตร์ มหาวิทยาลัยสงขลานครินทร์
ที่ปรึกษาสมาคมนักเรียนเก่าอังกฤษในพระบรมราชูปถัมภ์
ที่ปรึกษาสมาคมเกิดมาต้องตอบแทนบุญคุณแผ่นดิน
ที่ปรึกษาคณะวิทยาการจัดการ มหาวิทยาลัยสงขลานครินทร์
ที่ปรึกษาคณะกรรมการการจัดสร้างวัดพุทธชิโนรส อุปซอล่า ราชอาณาจักรสวีเดน
ที่ปรึกษาประจำวงดนตรีสมิหลา ดรัม แอนด์ บิวเกอ คอร์
ที่ปรึกษาชมรมศิลป์สมิหลา จังหวัดสงขลา
ตำแหน่งสำคัญในอดีต > ประธาน / นายกสมาคม

พ.ศ. 2531 – พ.ศ. 2532 : นายกสมาคมมวยสากลสมัครเล่นแห่งประเทศไทย
พ.ศ. 2533 – พ.ศ. 2551 : ประธานคณะกรรมการส่งเสริมกิจการมหาวิทยาลัยสงขลานครินทร์
พ.ศ. 2533 – พ.ศ. 2540 : ประธานชมรมกีฬามวยสมัครเล่น จังหวัดสงขลา (เป็นผู้ก่อตั้ง  โดยดำรงตำแหน่ง 4 สมัย  8 ปี)
พ.ศ. 2536 – พ.ศ. 2538 : ประธานสมาพันธ์ธุรกิจการท่องเที่ยวจังหวัดสงขลา
พ.ศ. 2540 – พ.ศ. 2551 : ประธานกรรมการบริหาร บริษัท โรงพยาบาลกรุงเทพหาดใหญ่ จำกัด
ตำแหน่งสำคัญในอดีต > กรรมการ

พ.ศ. 2533 : 			กรรมการกองทุนอาคารเย็นศิระ
พ.ศ. 2531 – พ.ศ. 2555 : กรรมการมูลนิธิมหาวิทยาลัยสงขลานครินทร์
พ.ศ. 2533 – พ.ศ. 2551 : 	กรรมการสภามหาวิทยาลัยสงขลานครินทร์
พ.ศ. 2534 : กรรมการกองทุนพัฒนาชีวิตเด็กและเยาวชนในท้องถิ่นธุรกันดาร
พ.ศ. 2535 : กรรมการจัดสร้างศูนย์พัฒนาอาชีพจังหวัดสงขลา
พ.ศ. 2537 : กรรมการโครงการปลูกป่าถาวรเฉลิมพระเกียรติฯ ประจำจังหวัดสงขลา
พ.ศ. 2539 : กรรมการบริหารกองทุนส่งเสริมและพัฒนาผ้าทอพื้นบ้านภาคใต้ มหาวิทยาลัยสงขลานครินทร์
พ.ศ. 2539 : กรรมการศูนย์ฝึกอาชีพ (วัดช้างไห้) จังหวัดปัตตานี
พ.ศ. 2543 : กรรมการบริหารโครงการพัฒนาสถานีตำรวจภูธรภาค 9
พ.ศ. 2544 : กรรมการกองทุนมหาวิทยาลัยสงขลานครินทร์เพื่อวิจัยและพัฒนาภาคใต้
พ.ศ. 2541 – พ.ศ. 2550 : 	กรรมการมูลนิธิโรงพยาบาลสงขลานครินทร์
พ.ศ. 2544 – พ.ศ. 2545 : กรรมการสภามหาวิทยาลัยทักษิณ
พ.ศ. 2545 : กรรมการศูนย์ศิลปาชีพเครื่องปั้นดินเผาทักษิณราชนิเวศน์
พ.ศ. 2546 : กรรมการสภามหาวิทยาลัยราชภัฏ จังหวัดสงขลา
พ.ศ. 2547 : กรรมการสรรหาผู้อำนวยการสำนักหอสมุด มหาวิทยาลัยทักษิณ
กรรมการมูลนิธิกีฬาจังหวัดสงขลา
กรรมการมูลนิธิพลเอกเปรม ติณสูลานนท์ เพื่ออาหารกลางวันนักเรียนจังหวัดสงขลา
กรรมการมูลนิธิพัฒนาชนบทสงขลา
กรรมการมูลนิธิร่วมจิตต์น้อมเกล้าฯ จังหวัดสงขลา
กรรมการมูลนิธิกองทุนเยาวชนพัฒนา
กรรมการคณะกรรมการร่วมภาครัฐและเอกชน จังหวัดสงขลา
กรรมการคณะกรรมการสามเหลี่ยมเศรษฐกิจชายแดนภาคใต้  อินโดนีเซีย มาเลเซีย ไทย (IMT-GT)[ลิงก์เสีย]
กรรมการคณะกรรมการอำนวยการการเฉพาะกิจช่วยเหลือผู้ประสบอุทกภัยหรือวาตภัย จังหวัดสงขลา
กรรมการคณะกรรมการนักธุรกิจเพื่อสิ่งแวดล้อมไทย (ธวท.)
กรรมการจัดการสิ่งแวดล้อมเมืองเทศบาลตำบลบ้านพรุ อำเภอหาดใหญ่ จังหวัดสงขลา
กรรมการนโยบาย และบริหารพิพิธภัณฑสถานธรรมชาติวิทยา แห่งมหาวิทยาลัยสงขลานครินทร์
กรรมการกองทุนสวนปาล์มเทิดพระเกียรติสมเด็จพระเทพรัตนราชสุดาฯ สยามบรมราชกุมารี
กรรมการกองทุนมหาวิทยาลัยสงขลานครินทร์
กรรมการบริหารสมาคมไทย – มาเลเซีย
กรรมการบริหารพนักงาน มหาวิทยาลัยทักษิณ
กรรมการสมาคมกีฬาจังหวัดสงขลา
กรรมการโครงการสนับสนุนการอนุรักษ์และพัฒนานครประวัติศาสตร์พระนครศรีอยุธยา
กรรมการชมรมอุบัติเหตุบนท้องถนนเมืองหาดใหญ่ มูลนิธิโรงพยาบาลสงขลานครินทร์
กรรมการมูลนิธิสวนสมเด็จพระศรีนครินทร์
ตำแหน่งสำคัญในอดีต > อนุกรรมการ

อนุกรรมการสำนักงานคณะกรรมการส่งเสริมและประสานงานเยาวชนแห่งชาติ
อนุกรรมการอุทธรณ์และร้องทุกข์ประจำมหาวิทยาลัยทักษิณ (อ.ก.ม.)
อนุกรรมการวัฒนธรรมจังหวัดสงขลา
ตำแหน่งสำคัญในอดีต > กรรมการที่ปรึกษา

พ.ศ. 2539 : กรรมการที่ปรึกษาศูนย์อำนวยการบริหารจังหวัดชายแดนภาคใต้ (ศอ.บต.)
พ.ศ. 2545 – พ.ศ. 2546 : กรรมการที่ปรึกษาวิทยาลัยอาชีวศึกษาสงขลา
กรรมการที่ปรึกษาสมาคมโรงแรมหาดใหญ่-สงขลา เก็บถาวร 2016-03-04 ที่ เวย์แบ็กแมชชีน
กรรมการที่ปรึกษาสมาคมปันจักสีลัตแห่งประเทศไทย เก็บถาวร 2015-02-06 ที่ เวย์แบ็กแมชชีน
กรรมการที่ปรึกษาโครงการพัฒนาทรัพยากรมนุษย์ กระทรวงศึกษาธิการในจังหวัดสงขลา
ตำแหน่งสำคัญในอดีต > ที่ปรึกษา

พ.ศ. 2512 – พ.ศ. 2514 : ที่ปรึกษาสถานีโทรทัศน์สีกองทัพบกช่อง 7
พ.ศ. 2538 : ที่ปรึกษาองค์กรแนวร่วมเพื่อการพัฒนาภาคใต้ (นพต.)
พ.ศ. 2538 : ที่ปรึกษาโครงการจัดตั้งศูนย์ส่งเสริมศิลปะและวัฒนธรรมมหาวิทยาลัยสงขลานครินทร์
พ.ศ. 2542 : ที่ปรึกษาสมาคมกีฬาคนพิการแห่งประเทศไทย
พ.ศ. 2544 : ที่ปรึกษาสภาธุรกิจชายแดนภาคใต้
พ.ศ. 2545 – พ.ศ. 2546 : ที่ปรึกษาสมาคมส่งเสริมการท่องเที่ยวเกาะสมุยfacebook
พ.ศ. 2545 – พ.ศ. 2546 : ที่ปรึกษาวิทยาลัยการอาชีพหลวงประธานราษฎร์นิกร
ที่ปรึกษากิตติมศักดิ์สมาคมศิษย์เก่าแสงทองจังหวัดสงขลา
ที่ปรึกษาสมาชิกกิตติมศักดิ์พิเศษของ สนามยิงปืนราชนาวี สงขลา[ลิงก์เสีย]
ที่ปรึกษาสมาคมมวยสากลสมัครเล่นแห่งประเทศไทย ในพระบรมราชูปถัมภ์ เก็บถาวร 2014-10-17 ที่ เวย์แบ็กแมชชีน (สม.สท.)
ที่ปรึกษาสมาคมสมาพันธ์ธุรกิจการท่องเที่ยวจังหวัดสงขลา เก็บถาวร 2014-12-18 ที่ เวย์แบ็กแมชชีน
ที่ปรึกษาสมาคมธุรกิจการท่องเที่ยวจังหวัดสงขลา
ที่ปรึกษาสมาคมการกีฬาจังหวัดสงขลา เก็บถาวร 2010-11-29 ที่ เวย์แบ็กแมชชีน
ที่ปรึกษาสมาคมเครือข่ายสุขภาพผู้สูงอายุจังหวัดสงขลา เก็บถาวร 2016-03-31 ที่ เวย์แบ็กแมชชีน
ที่ปรึกษาสภาอุตสาหกรรมจังหวัดสงขลา
ที่ปรึกษาคณะกรรมการสมาคมบาสเกตบอลจังหวัดสงขลา
ที่ปรึกษาคณะกรรมการป้องกันปราบปรามอาชญากรรมและการเผยแพร่ระบาดยาเสพติดสถานีตำรวจภูธรอำเภอหาดใหญ่ เก็บถาวร 2014-08-22 ที่ เวย์แบ็กแมชชีน
ที่ปรึกษาโครงการพัฒนาทรัพยากรมนุษย์จังหวัดสงขลา
ที่ปรึกษาโครงการจัดตั้งคณะอุตสาหกรรมเกษตร มหาวิทยาลัยสงขลานครินทร์
ที่ปรึกษาสโมสรอาจารย์และข้าราชการ  มหาวิทยาลัยสงขลานครินทร์
ที่ปรึกษาหอการค้าจังหวัดสงขลา
ที่ปรึกษาบริษัท แมคไทย จำกัด เก็บถาวร 2015-03-12 ที่ เวย์แบ็กแมชชีน
ที่ปรึกษาการแปลงวิสัยทัศน์สงขลา 2555 ไปสู่การปฏิบัติ
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. ไม่ปรากฎ –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

รัฐกลันตัน , มาเลเซีย :
พ.ศ. ไม่ปรากฏ -  เครื่องราชอิสริยาภรณ์ดาโต ดาร์จาห์ เกเบซารัน จิวา กลันตัน
เกียรติคุณที่ได้รับยกย่อง

ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยสงขลานครินทร์
โล่เชิดชูเกียรติ “คนดีศรีสงขลา” ประจำปีพ.ศ. 2546 มูลนิธิเรารักสงขลาเฉลิมพระเกียรติ เก็บถาวร 2016-03-04 ที่ เวย์แบ็กแมชชีน
รูปภาพ

ครอบครัว
ไพโรจน์ รัตตกุล
รับปริญญาดุษฎีบัณฑิตกิตติมศักดิ์ จากมหาวิทยาลัยสงขลานครินทร์
มอบเครื่อง Gaschromatography แก่คณะวิทยาศาสตร์ ม.อ.
แหล่งข้อมูลอื่น

บริษัท หาดทิพย์ จำกัด (มหาชน)
กรรมการผู้ทรงคุณวุฒิ ปี 2548-2551 มหาวิทยาลัยราชภัฏสงขลา เก็บถาวร 2014-12-24 ที่ เวย์แบ็กแมชชีน
(1)[ลิงก์เสีย]
ระบบทำเนียบส่วนราชการ ลำดับที่ 520 เก็บถาวร 2014-12-22 ที่ เวย์แบ็กแมชชีน
ข้อมูลตลาดหลักทรัพย์แห่งประเทศไทย
บริษัท หาดทิพย์ จำกัด (มหาชน) มอบเงินสนับสนุนการดำเนินงานหอประวัติมหาวิทยาลัยสงขลานครินทร์ เก็บถาวร 2014-07-31 ที่ เวย์แบ็กแมชชีน
business talk สงครามน้ำดำ เผยแพร่เมื่อ 12 พ.ย. 2012 ตอนที่ 1 ตอนที่ 2
มหาวิทยาลัยสงขลานครินทร์ จัดพิธีมุทิตาจิตให้กับ ร้อยตรี ไพโรจน์ รัตตกุล วันที่ 9 พ.ย.52[ลิงก์เสีย]
รายงานพิเศษ...HTC ร้อนจัด โดยทีมข่าวหุ้นอินไซด์ เก็บถาวร 2016-03-04 ที่ เวย์แบ็กแมชชีน
พ.ศ. 2436

| --- | --- |
ศตวรรษ::  18  19  20
ปี::  2433  2434  2435  2436  2437  2438  2439
| --- | --- |
ปฏิทินสุริยคติไทย: 2436
ปฏิทินกริกอเรียน: 1893 MDCCCXCIII
Ab urbe condita: 2646
ปฏิทินอาร์มีเนีย: 1342 ԹՎ ՌՅԽԲ
ปฏิทินอัสซีเรีย: 6643
ปฏิทินบาไฮ: 49–50
ปฏิทินเบงกอล: 1300
ปฏิทินเบอร์เบอร์: 2843
ปีในรัชกาลอังกฤษ: 56 Vict. 1 – 57 Vict. 1
พุทธศักราช: 2437
ปฏิทินพม่า: 1255
ปฏิทินไบแซนไทน์: 7401–7402
ปฏิทินจีน: 壬辰年 (มะโรงธาตุน้ำ) 4589 หรือ 4529     — ถึง — 癸巳年 (มะเส็งธาตุน้ำ) 4590 หรือ 4530
ปฏิทินคอปติก: 1609–1610
ปฏิทินดิสคอร์เดีย: 3059
ปฏิทินเอธิโอเปีย: 1885–1886
ปฏิทินฮีบรู: 5653–5654
ปฏิทินฮินดู: 
 - วิกรมสมวัต: 1949–1950
 - ศกสมวัต: 1815–1816
 - กลียุค: 4994–4995
ปฏิทินโฮโลซีน: 11893
ปฏิทินอิกโบ: 893–894
ปฏิทินอิหร่าน: 1271–1272
ปฏิทินอิสลาม: 1310–1311
ปฏิทินญี่ปุ่น: ศักราชเมจิ 26 (明治２６年)
ปฏิทินจูเช: N/A
ปฏิทินจูเลียน: กริกอเรียนลบ 12 วัน
ปฏิทินเกาหลี: 4226
ปฏิทินหมินกั๋ว: 19 ก่อน ROC 民前19年
กล่องนี้:  ดู คุย แก้
พุทธศักราช 2436 (นับแบบใหม่) ตรงกับปีคริสต์ศักราช 1893 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
ปีมะเส็ง เบญจศก จุลศักราช 1255 (วันที่ 14 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
เจ้าประเทศราช:
เจ้าผู้ครองนครเชียงใหม่: พระเจ้าอินทวิชยานนท์ (พ.ศ. 2416 - 23 พฤศจิกายน พ.ศ. 2440)
เหตุการณ์

11 เมษายน - รัชกาลที่ 5 เสด็จเปิดทางรถไฟสายปากน้ำซึ่งป็นทางรถไฟสายแรกของสยาม
20 เมษายน - ส่งทหารไปเมืองลาวกาว (อุบลราชธานี) 34 นายเพราะฝรั่งเศสล้ำแดนด้านนั้นอยู่
26 เมษายน - พระบาทสมเด็จพระจุลจอมเกล้าเจ้าอยู่หัว พระราชทานพระบรมราชานุญาตให้จัดตั้ง สภาอุณาโลมแดงแห่งชาติสยาม ต่อมาเปลี่ยนชื่อเป็นสภากาชาดไทย
22 พฤษภาคม - ทหารฝรั่งเศสยกพลขึ้นบกทางฝั่งขวาของแม่น้ำโขง ยึดแก่งหลี่ผีได้
5 มิถุนายน - พระยอดเมืองขวาง เจ้าเมืองคำม่วนได้ต่อสู้รักษาเมืองฆ่าทหารญวนและฝรั่งเศสตาย 19 คนกลายเป็นจุดเริ่มต้นคดีพระยอดเมืองขวาง
19 มิถุนายน - ตั้งกองพระยาฤทธิรณวรเฉทที่ปราจีนบุรีเพื่อรักษาพระราชอาณาเขตด้านทิศตะวันออก
21 มิถุนายน - เรือรบฝรั่งเศสทุกลำเดินทางถึงไซ่ง่อนเตรียมพร้อมสำหรับกรณี ร.ศ. 112
23 มิถุนายน - สยามเรียกทหารอาสาสมัคร 1,000 คน
29 มิถุนายน - มีการประชุมในรัฐสภาอังกฤษเกี่ยวกับเรื่องฝรั่งเศส-สยาม
12 กรกฎาคม - รัฐบาลสยามห้ามไม่ให้เรือรบของต่างชาติล่องขึ้นมาตามแม่น้ำเจ้าพระยาโดยเด็ดขาด
13 กรกฎาคม - วิกฤตการณ์ ร.ศ. 112: เรือรบฝรั่งเศส 2 ลำ รุกเข้าแม่น้ำเจ้าพระยา เกิดการยิงต่อสู้กัน และนำไปสู่การสูญเสียดินแดนฝั่งซ้ายแม่น้ำโขง
14 กรกฎาคม - ฝรั่งเศสรุกเข้ายึดเกาะดงสมในแม่น้ำโขง
17 กรกฎาคม - วิกฤตการณ์ ร.ศ. 112 :กองกำลังสยามที่แม่น้ำโขงยอมยกธงขาวขอเจรจาตามคำสั่งจากกรุงเทพฯ
20 กรกฎาคม - วิกฤตการณ์ ร.ศ. 112 :ฝรั่งเศสยื่นคำขาดให้สยามชดใช้ค่าเสียหายภายใน 48 ชั่วโมง
29 กรกฎาคม - วิกฤตการณ์ ร.ศ. 112 :นายพลเรือฮือมานต์เข้ายึดเกาะสีชัง ปิดปากน้ำจันทบุรี
3 สิงหาคม - วิกฤตการณ์ ร.ศ. 112: นายพลเรือฮือมานต์ ยกเลิกการปิดปากอ่าวไทย
23 สิงหาคม - วิกฤตการณ์ ร.ศ. 112:สยามถอนกำลังออกจากเมืองสี่พันดอน
15 กันยายน - ฝรั่งเศสเข้ายึดครองสี่พันดอน
3 ตุลาคม - วิกฤตการณ์ ร.ศ. 112: ฝรั่งเศสบังคับให้สยามลงนามในสนธิสัญญาซึ่งทำให้เสียทั้งเงิน กำลังคน และดินแดน
5 ธันวาคม - งานฉลองการครองราชย์ครบ 25 ปีของรัชกาลที่ 5
24 ธันวาคม - เริ่มพิจารณาคดีพระยอดเมืองขวาง
วันเกิด

1 สิงหาคม - พระเจ้าอเล็กซานเดอร์แห่งกรีซ (สวรรคต 25 ตุลาคม พ.ศ. 2463)
3 สิงหาคม - หม่อมเจ้าปรีดิเทพย์พงษ์ เทวกุล (สิ้นชีพิตักษัย 11 พฤษภาคม พ.ศ. 2513)
1 ตุลาคม - ยิปมัน ปรมาจารย์กังฟูหย่งชุน (เสียชีวิต 2 ธันวาคม พ.ศ. 2515)
15 ตุลาคม - พระเจ้าบรมวงศ์เธอ พระองค์เจ้าอุรุพงษ์รัชสมโภช (สิ้นพระชนม์ 20 กันยายน พ.ศ. 2452)
8 พฤศจิกายน - พระบาทสมเด็จพระปกเกล้าเจ้าอยู่หัว พระมหากษัตริย์ไทยรัชกาลที่ 7 แห่งราชวงศ์จักรี (สวรรคต 30 พฤษภาคม พ.ศ. 2484)
26 ธันวาคม - เหมาเจ๋อตุง ผู้นำพรรคคอมมิวนิสต์จีน (เสียชีวิต 9 กันยายน พ.ศ. 2519)
วันถึงแก่กรรม

10 มีนาคม - เจ้าพรหมาภิพงษธาดา เจ้าผู้ครองนครลำปาง องค์ที่ 10 แห่งราชวงศ์ทิพย์จักร
ชนสิษฎ์ วัฒนวรางกูร

| พลตำรวจเอกชนสิษฎ์ วัฒนวรางกูรม> ป.ช., ม.ว.ม. |
| --- | --- |

รองผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2563 – 30 กันยายน พ.ศ. 2564  (0 ปี 365 วัน)
จเรตำรวจแห่งชาติ
ดำรงตำแหน่ง 1 ตุลาคม พ.ศ. 2562 – 30 กันยายน พ.ศ. 2563  (0 ปี 364 วัน)
ก่อนหน้า: พลตำรวจเอก สุชาติ ธีระสวัสดิ์
ถัดไป: พลตำรวจเอก วิสนุ ปราสาททองโอสถ
ผู้ช่วยผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2561 – 30 กันยายน พ.ศ. 2562  (0 ปี 364 วัน)
 
ข้อมูลส่วนบุคคล
เกิด: 5 พฤษภาคม พ.ศ. 2504 (63 ปี)
คู่สมรส: กอบกาญจน์ วัฒนวรางกูร
ศิษย์เก่า: โรงเรียนเตรียมทหาร โรงเรียนนายเรือ โรงเรียนนายร้อยตำรวจ

| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจภูธรภาค 3 กองบัญชาการตำรวจภูธรภาค 6 กองบัญชาการตำรวจนครบาล
ประจำการ: พ.ศ. 2530 - 2564
ชั้นยศ:  พลตำรวจเอก
พลตำรวจเอก ชนสิษฎ์ วัฒนวรางกูร  ( 5 พฤษภาคม พ.ศ. 2504 ) หรือ บิ๊กเบิ้ม อดีตรองผู้บัญชาการตำรวจแห่งชาติ​ อดีตจเรตำรวจแห่งชาติ นายตำรวจราชองครักษ์ อดีตผู้ช่วยผู้บัญชาการตำรวจแห่งชาติ,รองจเรตำรวจแห่งชาติ,ผู้บัญชาการตำรวจภูธรภาค 3,ผู้บัญชาการตำรวจภูธรภาค 6 และรองผู้บัญชาการตำรวจนครบาล ตำแหน่งหน้าที่พิเศษได้รับแต่งตั้งเป็นหัวหน้าศูนย์ปฏิบัติการต่อต้านการทุจริต สำนักงานตำรวจแห่งชาติ และกรรมการป้องกันและปราบปรามการฟอกเงิน
ประวัติ

พลตำรวจเอก ชนสิษฎ์ วัฒนวรางกูร เกิดวันที่ 5 พฤษภาคม พ.ศ. 2504 เป็นบุตรชายคนโตในบรรดาพี่น้อง 4 คน ของพลตำรวจเอก สนอง วัฒนวรางกูร อดีตรองอธิบดีกรมตำรวจ มีน้องอีก 3 คน คือ พลอากาศเอก สฤษฎ์พงศ์ วัฒนวรางกูร ,นางวิรงรอง รัตนวิจัย และ นางสนองนุช ภิรมย์ภักดี เริ่มรับราชการตำรวจครั้งแรกเมื่อปี พ.ศ. 2529 จนกระทั่งเมื่อ 1 ตุลาคม 2562 ได้ดำรงตำแหน่ง จเรตำรวจแห่งชาติ เมื่อปี 2545 ขณะดำรงตำแหน่งผู้กำกับการ มีเป็นยศพันตำรวจเอก ได้มีพระบรมราชโองการโปรดเกล้าฯแต่งตั้งเป็นนายตำรวจราชสำนักเวร
ในวงการสีกากีเป็นที่รู้จักดีว่า พลตำรวจเอก ชนสิษฎ์ วัฒนวรางกูร ผ่านการปฏิบัติงานทั้งด้านงานบู๊และงานบุ๋น ของสำนักงานตำรวจแห่งชาติ เป็นคนที่มีจุดยืนที่ชัดเจนในการปกป้องสถาบัน มีความเด็ดขาดรับผิดชอบต่อหน้าที่ ที่รับมอบหมายจากผู้บังคับบัญชาจะทำเต็มที่สุดความสามารถ เป็นผู้ที่มีระเบียบวินัยสูง แม้ไม่ค่อยพูด ไม่ค่อยปรากฏตามข่าว หรือสื่อสารต่างๆ บุคลิก  เรียบง่าย มีความเป็นตัวของตัวเองสูง  ไม่มีพิธีรีตอง มีจุดยืนส่วนตัวไม่ชอบให้ใครมาห้อมล้อม แต่ในการปฏิบัติหน้าที่ราชการถือว่าเป็นผู้มีความรู้ ความสามารถที่เด็ดขาด มีหลักการ และรับฟังเหตุผลของบุคคลอื่นที่ร่วมปฏิบัติงานด้วย
ครอบครัว

พลตำรวจเอก ชนสิษฎ์ วัฒนวรางกูร สมรสกับ นางกอบกาญจน์ วัฒนวรางกูร อดีตรัฐมนตรีว่าการกระทรวงการท่องเที่ยวและกีฬา รัฐบาล พลเอก ประยุทธ์ จันทร์โอชา , อดีตคณะกรรมการที่ปรึกษาพิเศษของนายกรัฐมนตรี ซึ่งปัจจุบัน  ดำรงตำแหน่งประธานกรรมการบริหาร โตชิบา ไทยแลนด์ จำกัด ,ประธานกรรมการ ธนาคารกสิกรไทย จำกัด(มหาชน) มีบุตร 2 คน คนแรก นายภากร หรือไผ่ วัฒนวรางกูร อายุ 27 ปี อยู่ระหว่างศึกษาที่มหาวิทยาลัยนานาชาติแสตมฟอร์ต  และ น.ส.แพรวา หรือแพร วัฒนวรางกูร อายุ 23 ปี อยู่ระหว่างศึกษาที่มหาวิทยาลัยที่ประเทศสหรัฐอเมริกา
การศึกษา

โรงเรียนเตรียมทหาร รุ่นที่ 21
โรงเรียนนายเรือ รุ่นที่ 78 ( ชั้นปีที่ 1 ) 78
ปริญญาตรี นิติศาสตรบัณฑิต
ปริญญาโท รัฐประศาสนศาสตรมหาบัณฑิต
โรงเรียนนายร้อยตำรวจ - หลักสูตรข้าราชการตำรวจและบุคคลที่บรรจุหรือโอนมาเป็นข้าราชการตำรวจชั้นสัญญาบัตร  หรือ กอส.รุ่นที่ 6
หลักสูตรฝ่ายอำนวยการ กรมตำรวจ ชุดที่ 15  โรงเรียนเสนาธิการทหารบก
หลักสูตรการสืบสวนสอบสวนป้องกันและติดตามการฟอกเงินและอาชญากรรมทางเศรษฐกิจ ประเทศสหรัฐอเมริกา
หลักสูตร FBI ประเทศสหรัฐอเมริกา
หลักสูตรวิทยาลัยป้องกันราชอาณาจักร (วปอ.) รุ่นที่ 56
หลักสูตรผู้บริหารกระบวนการยุติธรรมระดับสูง (บยส.) รุ่นที่ 20
หลักสูตรนักบริหารการเงินการคลังภาครัฐระดับสูง (บงส.) รุ่นที่ 4
หลักสูตรวิทยาการผู้นำยุคใหม่ ไทย – จีน รุ่นที่ 1
การรับราชการ

20 มี.ค. 2534 - รองสารวัตรสืบสวนสอบสวน สถานีตำรวจนครบาลพลับพลาไชย 2
1 ก.พ. 2538 - สารวัตรสอบสวน สถานีตำรวจพลับพลาไชย 2
16 เม.ย. 2540 - สารวัตรงาน 1 กองกำกับการ 1 กองบังคับการสืบสวนสอบสวนคดีเศรษฐกิจ
1 เม.ย. 2541 - รองผู้กำกับการ 1 กองบังคับการสืบสวนสอบสวนคดีเศรษฐกิจ
16 พ.ย. 2544 - ผู้กำกับการ 1 กองบังคับการสืบสวนสอบสวนคดีเศรษฐกิจ
16 ธ.ค. 2545 - ผู้กำกับการ 4 กองบังคับการปราบปราม
30 มิ.ย. 2548 - ผู้กำกับการ 1 กองบังคับการปราบปราม
1 พ.ย. 2548 - รองผู้บังคับการ ปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม
1 เม.ย. 2550 - รองผู้บังคับการปราบปราม
8 ก.ย. 2552 - รักษาราชการแทนผู้บังคับการกองทะเบียนพล
25 พ.ย. 2552 - ผู้บังคับการตำรวจภูธรจังหวัดสงขลา
28 ธ.ค. 2554 - ผู้บังคับการตำรวจภูธรจังหวัดภูเก็ต
1 ต.ค. 2555 - ผู้บังคับการกองตรวจราชการ 9
1 ต.ค. 2556 - รองผู้บัญชาการสำนักงานพิสูจน์หลักฐานตำรวจ
1 ต.ค. 2557 - รองผู้บัญชาการตำรวจนครบาล
1 ต.ค. 2558 - ผู้บัญชาการตำรวจภูธรภาค 6
1 ต.ค. 2559 - ผู้บัญชาการตำรวจภูธรภาค 3
1 ต.ค. 2560 - รองจเรตำรวจแห่งชาติ(สบ 9)
1 ต.ค. 2561 - ผู้ช่วยผู้บัญชาการตำรวจแห่งชาติ (รับผิดชอบดูแลงานบริหาร ,งานปราบปราม และงานสืบสวนสอบสวน)
1 ต.ค.2562 - จเรตำรวจแห่งชาติ
1 ต.ค. 2563 - รองผู้บัญชาการตำรวจแห่งชาติ
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เหรียญราชการชายแดน (ช.ด.)
พ.ศ. 2563 –  เหรียญจักรมาลา (ร.จ.ม.)
วัดนครโกษา

วัดนครโกษา
วัดนครโกษา ตั้งอยู่ทางตอนเหนือของสถานีรถไฟลพบุรี ด้านตะวันออกใกล้กับศาลพระกาฬ ในท้องที่ตำบลท่าหิน อำเภอเมืองลพบุรี จังหวัดลพบุรี เป็นศาสนสถานที่สร้างซ้อนทับกันหลายสมัย เดิมคงเป็นเทวสถานของขอม มีพระปรางค์แบบลพบุรีอายุราวพุทธศตวรรษที่ 17 อยู่ด้านหน้า แต่พระพุทธรูปปูนปั้นแบบอู่ทองบนปรางค์นั้นคงสร้างเพิ่มเติมขึ้นภายหลัง ได้พบเทวรูปหินขนาดใหญ่แบบลพบุรี ซึ่งมีร่องรอยดัดแปลงเป็นพระพุทธรูป 2 องค์ (ปัจจุบันนำไปไว้ในพิพิธภัณฑสถานแห่งชาติ สมเด็จพระนารายณ์) ส่วนพระอุโบสถ วิหาร สร้างในสมัยกรุงศรีอยุธยาในสมัยที่สมเด็จพระนารายณ์มหาราชสร้างเมืองลพบุรี และสันนิษฐานว่าเจ้าพระยาโกษาธิบดี (เหล็ก) เป็นแม่งานดำเนินการในครั้งนั้นจึงได้ชื่อว่า "วัดนครโกษา" ในปี พ.ศ. 2529–2530 กรมศิลปากรทำการขุดแต่งที่ฐานเจดีย์องค์ใหญ่ ได้พบประติมากรรมในสมัยทวารวดี เช่น พระพุทธรูป รูปบุคคล ยักษ์ ลวดลายประกอบสถาปัตยกรรม และพระพิมพ์ดินเผา และได้รวบรวมเก็บรักษาไว้ในพิพิธภัณฑสถานแห่งชาติ สมเด็จพระนารายณ์ วัดนครโกษาได้รับการประกาศขึ้นทะเบียนเป็นโบราณสถานสำคัญสำหรับชาติเมื่อวันที่ 2 สิงหาคม พ.ศ. 2479
โสภณ รัตนากร

| ศาสตราจารย์พิเศษโสภณ รัตนากร ม> ป.ช., ม.ว.ม., ต.จ.ว. |
| --- | --- |


ประธานศาลฎีกา คนที่ 26
ดำรงตำแหน่ง 1 ตุลาคม พ.ศ. 2533 – 30 กันยายน พ.ศ. 2534
ก่อนหน้า: อำนัคฆ์ คล้ายสังข์
ถัดไป: สวัสดิ์ โชติพานิช
ปลัดกระทรวงยุติธรรม
ดำรงตำแหน่ง พ.ศ. 2525 – พ.ศ. 2527
 
ข้อมูลส่วนบุคคล
เกิด: 25 เมษายน พ.ศ. 2474
เสียชีวิต: 30 กันยายน พ.ศ. 2561 (87 ปี)
ศาสนา: พุทธ
คู่สมรส: สิริลักษณ์ รัตนากร

ศาสตราจารย์พิเศษ โสภณ รัตนากร (25 เมษายน พ.ศ. 2474 – 30 กันยายน พ.ศ. 2561) อดีตประธานศาลฎีกา คนที่ 26 อดีตประธานกรรมการกฤษฎีกา (คณะที่ 11,กฎหมายกระบวนการยุติธรรมทางแพ่งและอาญา) อดีตปลัดกระทรวงยุติธรรม อดีตที่ปรึกษาในศาลฎีกา
ประวัติ

ศาสตราจารย์พิเศษโสภณ รัตนากร เกิดเมื่อ 15 เมษายน พ.ศ. 2474 ภูมิลำเนาเดิม ที่ตำบลปากน้ำ อำเภอเมืองชุมพร จังหวัดชุมพร เป็นบุตรของนายกิมเฮงและนางเนย ท่านสำเร็จการศึกษาชั้นประถมศึกษาจากโรงเรียนประชาบาล ปากน้ำชุมพร, ชั้นมัธยมศึกษา จากโรงเรียนพุทธนิคม อำเภอไชยา จังหวัดสุราษฎร์ธานี, ชั้นเตรียมอุดมศึกษาจากโรงเรียนมหาวชิราวุธ จังหวัดสงขลา, ระดับปริญญาตรี นิติศาสตรบัณฑิตจากมหาวิทยาลัยธรรมศาสตร์พ.ศ. 2495(รุ่นแรก) และเนติบัณฑิตไทย พ.ศ. 2497 ปริญญา LL.B. พ.ศ. 2509 จากราชวิทยาลัยแห่งลอนดอน (King's College London) สหราชอาณาจักร สำเร็จการศึกษา Barrister-at-Law (เนติบัณฑิตอังกฤษ) จากสำนักเกรย์สอิน (Gray's Inn) กรุงลอนดอน ประเทศอังกฤษ พ.ศ. 2510 ประกาศนียบัตรหลักสูตรสงครามจิตวิทยาจากโรงเรียนสงครามจิตวิทยา พ.ศ. 2512 และปริญญาจากวิทยาลัยป้องกันราชอาณาจักร พ.ศ. 2521
ประวัติ > ถึงแก่อนิจกรรม

ศาสตราจารย์พิเศษ โสภณ รัตนากร ถึงแก่อนิจกรรม เมื่อวันที่ 30 กันยายน พ.ศ. 2561 สิริอายุ 87 ปี